Amrit Kaur

**Amrit Pernille Kaur Sandhu** (født 2003) er en norsk venstreradikal aktivist og tidligere politiker (R). Hun var leder i Rød Ungdom (RU) fra våren 2024 til høsten 2025. Fra oktober 2025 er hun spaltist i nettavisen ''Subjekt''. I november 2025 gikk hun ut av RU og sluttet seg til den maoistiske organisasjonen .

## Bakgrunn og privatliv
Amrit Pernille Kaur Sandhu ble født 25. september 2003 i Drammen. Hun har norsk mor og indisk far. Hun fullførte videregående opplæring ved Åssiden videregående skole i 2022. Fra 2023 studerer hun visuell kommunikasjon ved Universitetet i Sørøst-Norge.

Fra 2023 til 2025 var hun forlovet med samboer Sondre Alvestad. Paret møttes på Rød Ungdoms landsmøte i 2022 og ble forlovet året etter i India.

## Politisk karriere
### Lokalpolitikk
Hun var utvalgsleder i hovedutvalget i oppvekst og utdanning i Drammen kommune fra oktober 2023 til mai 2024.

Den 6. mai 2024 skrev hun på Facebook at hun trekker seg fra sine lokalpolitiske verv i Drammen. Dagen etter var det ifølge *[[Kommunal Rapport]]* kommunestyremøte i Drammen, med flere fritakssøknader på sakslista, men ingen søknad fra Kaur i de publiserte sakspapirene.

### Leder i Rød Ungdom
Kaur ble valgt som leder i Rød Ungdom 14. april 2024. Valget hvor hun ble valgt til ny leder i RU er imidlertid omstridt. Forut for valget, ble fem medlemmer suspendert fra RU som følge av uttalelser på en internettplattform, og Kaur var en av disse. Landsmøtet opphevet imidlertid suspensjonen før valget skulle gjennomføres. I ettertid har blant andre den avsatte tidligere lederen i RU, Liv Smith-Sivertsen, hevdet at valget ble kuppet ved at gruppen Kommunistisk Enhet «infiltrerte» organisasjonen.

Kaur gikk av som leder 11. september 2025 etter kritikk knyttet til en video hun publiserte på TikTok etter drapet på den høyreradikale aktivisten Charlie Kirk.

I november 2025 meddelte hun at hun hadde meldt seg ut av Rød Ungdom og partiet Rødt, og inn i .

## Politiske standpunkt
Kaur har blant annet markert seg som motstander av norsk våpenstøtte til krigen i Ukraina. Som Palestina-aktivist er hun motstander av tostatsløsningen, og har uttalt at Israel ikke har rett til å eksistere og at en felles sekulær stat er den eneste løsningen som vil fungere.

Hun fikk våren 2024 betydelig omtale i norske medier som følge av ulike uttalelser. Blant annet har hun uttalt at hun er kommunist og at hun ikke ønsker å klassifisere Hamas som en terrororganisasjon, noe de fleste andre norske politikere har gjort.

## Kontroverser
### Video om vestlige ledere (2024)
I mai 2024 skapte hun kontroverser da hun i en video på TikTok uttalte at Joe Biden, Jonas Gahr Støre, Jens Stoltenberg og Nicolai Tangen var terrorister, da hun er uenig i hvordan regjeringen og Oljefondet har håndtert situasjonen på Gazastripen. Etter omfattende kritikk, blant annet fra politikere i moderpartiet Rødt, beklaget hun uttalelsene og avpubliserte videoen. AUFs generalsekretær Jan Halvor Vaag Endrerud mener unnskyldningene «ikke har vært reelle». Noen dager senere møttes Kaur og AUF-leder Astrid Hoem i *[[Politisk kvarter]]*, hvor Kaur beklaget nok en gang. Flere medlemmer, blant dem to tidligere ledere i RU, Alberte Bekkhus og Liv Smith-Sivertsen, meldte seg ut etter disse uttalelsene fra Kaur.

### Video om Charlie Kirk (2025)
I september 2025 fikk hun mye kritikk etter at hun la ut en video på TikTok der hun forsøkte å ironisere over drapet på den amerikanske høyrekonservative aktivisten Charlie Kirk. Videoen ble raskt slettet. Kaur uttalte like etterpå at hun ble revet med av «memes» av Kirk hvor han hadde sagt at «det går bra om folk dør som konsekvens av våpenreglene i USA», og hans støtte til folkemordet mot Palestina. Ungdomspartiets nestleder, Ahmed S. Al-Saedi, trakk seg i protest som følge av videoen til Kaur. Rødts leder, Marie Sneve Martinussen, uttalte dagen etter at hun forventet at Kaur ville gå av som leder i ungdomspartiet.

Den 11. september 2025, like før Kaur trakk seg som leder for Rød Ungdom, fikk en 23 år gammel mann bot på  kroner for å skrive på Jodel at han «skal skyte Amrit Kaur neste gang hun bruker ytringsfriheten til å dele sine politiske meninger». PST mente dette utsagnet var egnet til å fremkalle alvorlig frykt, men fant det formildende at mannen selv angret og slettet meldingen sin.

## Referanser


## Eksterne lenker
* 
* 
*